Referat fra møte i Rana Rotaryklubb torsdag 27 oktober-

Møtet fant sted som bedriftsbesøk på MOLAB.

Til stede: Widar (reflektant), Gunnar, Johan Petter, Svein L, Bjørn, Kjell, Wigleik, Eva og Per.

Forfall/perm: Aslak, Tore, Linda, Paul J, Frode og Finn Ola.

MOLAB er et selskap i SINTEF-gruppa. SINTEF har en eierandel på 60%, Resten av aksjene eies av Mo Industripark. Selskapet arbeider på fire forretningsområder. Det er analytisk kjemi, materialtesting, miljømålinger og rådgivning.

Selskapet er akkreditert og det betyr at man er godkjent av Justervesenet.

MOLAB har 8-9 personer i Porsgrunn, 7-7 i Oslo, 2 i Glomfjord vel 50 personer i Mo i Rana. Bemanningen vil bli redusert fra ca 70 til ca 60 personer til neste år. Hele reduksjonen blir i Mo i Rana. Årsaken til dette er redusert etterspørsel etter ulike oppgaver fra offshore-sektoren-

MOLAB driver også med insourcing av laboratorier i Glomfjord og i Porsgrunn. Videre yter man støtte til ulike forsknings- og utviklingsprosjekter.

Etter foredraget av adm dir Eigil Dåbakk, var det omvisning på vel en time slik at møtet var ikke over før kl 2130.

Ellers bør det bemerkes at Eva hadde bakt to kjempegode kaker som ble servert til kaffen og det satte unektelig en stor spiss på hele besøket.